ddrg/super_eurlex huggingface dataset:
ΑΠΟΦΑΣΗ ΤΟΥ ΣΥΜΒΟΥΛΙΟΥ της 7ης Δεκεμβρίου 1998 για την τροποποίηση του εσωτερικού του κανονισμού (98/709/ΕΚ, ΕΚΑΧ, Ευρατόμ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 151 παράγραφος 3,

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 30 παράγραφος 3,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 121 παράγραφος 3,

Εκτιμώντας:

ότι είναι αναγκαίο να επέλθουν τροποποιήσεις στον εσωτερικό κανονισμό του Συμβουλίου (1) 7

ότι η Ευρωπαϊκή Κεντρική Τράπεζα διαθέτει δικαίωμα πρωτοβουλίας στην κοινοτική διαδικασία λήψης αποφάσεων υπό τις προϋποθέσεις που προβλέπει η συνθήκη για την ίδρυση της Ευρωπαϊκής Κοινότητας 7

ότι η σειρά με την οποία ασκείται η Προεδρία του Συμβουλίου από τα κράτη μέλη ορίζεται από το Συμβούλιο 7

ότι πρέπει να προβλεφθεί απλούστερη γραπτή διαδικασία για τη διαβούλευση του Συμβουλίου με άλλα θεσμικά όργανα ή οργανισμούς,

ΑΠΟΦΑΣΙΖΕΙ:

Άρθρο 1

Ο εσωτερικός κανονισμός του Συμβουλίου τροποποιείται ως εξής:

α) Το άρθρο 4 παράγραφος 2 αντικαθίσταται από το ακόλουθο κείμενο:

«2. Η Επιτροπή προσκαλείται να συμμετάσχει στις συνόδους του Συμβουλίου. Το ίδιο ισχύει για την Ευρωπαϊκή Κεντρική Τράπεζα στις περιπτώσεις που αυτή ασκεί το δικαίωμα της πρωτοβουλίας. Πάντως το Συμβούλιο δύναται να αποφασίσει να συσκεφθεί χωρίς την παρουσία της Επιτροπής ή της Ευρωπαϊκής Κεντρικής Τράπεζας.»

β) Το άρθρο 7 παράγραφος 2 αντικαθίσταται από το ακόλουθο κείμενο:

«2. Τα μέλη του Συμβουλίου ψηφίζουν κατά τη σειρά των κρατών μελών που προβλέπεται στο άρθρο 27 της συνθήκης για την ίδρυση της Ευρωπαϊκής Κοινότητας Άνθρακα και Χάλυβα (ΕΚΑΧ), στο άρθρο 146 της συνθήκης για την ίδρυση της Ευρωπαϊκής Κοινότητας (ΕΚ) και στο άρθρο 116 της συνθήκης για την ίδρυση της Ευρωπαϊκής Κοινότητας Ατομικής Ενέργειας (ΕΚΑΕ), αρχίζοντας από το μέλος που σύμφωνα με τη σειρά αυτή ακολουθεί το μέλος που ασκεί την Προεδρία.»

γ) Στο άρθρο 8 παράγραφος 4 προστίθεται το ακόλουθο εδάφιο:

«Το Συμβούλιο μπορεί επίσης, με πρωτοβουλία της Προεδρίας, και προκειμένου να αποφασίσει διαβούλευση με άλλα θεσμικά όργανα ή οργανισμούς, να ενεργήσει με απλουστευμένη γραπτή διαδικασία σε όλες τις περιπτώσεις που απαιτείται τέτοια διαβούλευση από το κοινοτικό δίκαιο. Σ' αυτήν την περίπτωση, η απόφαση διαβούλευσης τεκμαίρεται ως εγκριθείσα κατά το πέρας προθεσμίας που τάσσει η Προεδρία ανάλογα με τον επείγοντα χαρακτήρα της υπόθεσης, εκτός αν ένα μέλος του Συμβουλίου εγείρει αντιρρήσεις.»

Άρθρο 2

Ο παρών κανονισμός αρχίζει να ισχύει από την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 7 Δεκεμβρίου 1998.

Για το Συμβούλιο

Ο Πρόεδρος

W. SCHάSSEL

(1) Απόφαση 93/662/ΕΚ (ΕΕ L 304 της 10. 12. 1993, σ. 1) 7 απόφαση όπως τροποποιήθηκε από την απόφαση 95/24/ΕΚ, Ευρατόμ, ΕΚΑΧ (ΕΕ L 31 της 10. 2. 1995, σ. 14).
ΑΠΟΦΑΣΗ ΤΟΥ ΣΥΜΒΟΥΛΙΟΥ της 16ης Νοεμβρίου 1998 για το διορισμό δύο τακτικών μελών και ενός αναπληρωματικού μέλους της συμβουλευτικής επιτροπής για την κατάρτιση των νοσοκόμων (98/C 367/01)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη την απόφαση 77/454/ΕΟΚ του Συμβουλίου, της 27ης Ιουνίου 1977, σχετικά με τη σύσταση συμβουλευτικής επιτροπής για την κατάρτιση των νοσοκόμων (1), και ιδίως τα άρθρα 3 και 4,

Εκτιμώντας:

ότι, με την απόφασή του της 6ης Ιουλίου 1998 (2), το Συμβούλιο διόρισε:

- την κα Barbara SCHWOCHERT, τακτικό μέλος,

- την κα Christa NOVAKIEWITSCH, αναπληρωματικό μέλος,

- τον κ. Hermann KURTENBACH, τακτικό μέλος

της εν λόγω συμβουλευτικής επιτροπής, για την περίοδο που λήγει στις 5 Ιουλίου 2001 7

ότι η γερμανική κυβέρνηση υπέδειξε:

- την κα Christa NOVAKIEWITSCH προς αντικατάσταση της κας Barbara SCHWOCHERT, τακτικού μέλους,

- την κα Ilsedore ZOPFY, προς αντικατάσταση της κας Christa NOVAKIEWITSCH, αναπληρωματικού μέλους,

- την κα Claudia NEUMANN, προς αντικατάσταση του κ. Hermann KURTENBACH, τακτικού μέλους,

ΑΠΟΦΑΣΙΖΕΙ:

Άρθρο 1

Η κα Christa NOVAKIEWITSCH διορίζεται τακτικό μέλος της συμβουλευτικής επιτροπής για την κατάρτιση των νοσοκόμων, αντικαθιστώντας την κα Barbara SCHWOCHERT για το υπόλοιπο της θητείας του, δηλαδή έως τις 5 Ιουλίου 2001.

Άρθρο 2

Η κα Ilsedore ZOPFY διορίζεται αναπληρωματικό μέλος της συμβουλευτικής επιτροπής για την κατάρτιση των νοσοκόμων, αντικαθιστώντας την κα Christa NOVAKIEWITSCH για το υπόλοιπο της θητείας του, δηλαδή έως τις 5 Ιουλίου 2001.

Άρθρο 3

Η κα Claudia NEUMANN διορίζεται τακτικό μέλος της συμβουλευτικής επιτροπής για την κατάρτιση των νοσοκόμων, αντικαθιστώντας τον κ. Hermann KURTENBACH για το υπόλοιπο της θητείας του, δηλαδή έως τις 5 Ιουλίου 2001.

Βρυξέλλες, 16 Νοεμβρίου 1998.

Για το Συμβούλιο

Ο Πρόεδρος

J. FARNLEITNER

(1) ΕΕ L 176 της 15.7.1977, σ. 11.

(2) ΕΕ C 219 της 15.7.1998, σ. 1.
ΑΠΟΦΑΣΗ ΤΗΣ ΕΠΙΤΡΟΠΗΣ της 27ης Οκτωβρίου 1998 για την τροποποίηση, για τρίτη φορά, της απόφασης 95/109/ΕΚ για συμπληρωματικές εγγυήσεις σχετικά με τη μολυσματική ρινοτραχειίτιδα των βοοειδών για τα βοοειδή που προορίζονται για κράτη μέλη ή περιφέρειες των κρατών μελών απαλλαγμένες από τη νόσο, όσον αφορά την Ιταλία [κοινοποιηθείσα υπό τον αριθμό Ε(1998) 3237] (Κείμενο που παρουσιάζει ενδιαφέρον για τον ΕΟΧ) (98/621/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 64/432/ΕΟΚ του Συμβουλίου, της 26ης Ιουνίου 1964, για τα προβλήματα υγειονομικού ελέγχου του τομέα των ενδοκοινοτικών συναλλαγών βοοειδών και χοιροειδών (1), όπως τροποποιήθηκε τελευταία από την οδηγία 98/46/ΕΚ (2), και ιδίως το άρθρο 9 παράγραφος 3,

Εκτιμώντας:

ότι, το 1991, τέθηκε σε εφαρμογή ένα πρόγραμμα εξάλειψης της μολυσματικής ρινοτραχειίτιδας των βοοειδών στο Bolzano της Ιταλίας 7 ότι το εν λόγω πρόγραμμα εγκρίθηκε με την απόφαση 98/580/ΕΚ της Επιτροπής (3) για μία τριετή περίοδο 7

ότι το πρόγραμμα εξάλειψης βρίσκεται ακόμη στο στάδιο της εφαρμογής 7 ότι το πρόγραμμα θα πρέπει να επιτρέψει τη μελλοντική εξάλειψη της μολυσματικής ρινοτραχειίτιδας των βοοειδών από το Bolzano της Ιταλίας 7

ότι η απόφαση 95/109/ΕΚ της Επιτροπής (4), όπως τροποποιήθηκε τελευταία από την απόφαση 98/548/ΕΚ (5), θεσπίζει ορισμένες πρόσθετες εγγυήσεις σχετικά με τη μολυσματική ρινοτραχειίτιδα των βοοειδών που προορίζονται για ορισμένα τμήματα του εδάφους της Κοινότητας 7 ότι οι εγγυήσεις που προβλέπονται στην εν λόγω απόφαση, μπορούν να χορηγηθούν στο Bolzano 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η ακόλουθη γραμμή προστίθεται στο παράρτημα της απόφασης 95/109/ΕΚ:

>ΘΕΣΗ ΠΗΝΑΚΑ>

.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 27 Οκτωβρίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ 121 της 29. 7. 1964, σ. 1977/64.

(2) ΕΕ L 198 της 15. 7. 1998, σ. 22.

(3) ΕΕ L 279 της 16. 10. 1998, σ. 49.

(4) ΕΕ L 79 της 7. 4. 1995, σ. 32.

(5) ΕΕ L 263 της 26. 9. 1998, σ. 35.
I
(Anakoin×seiw)
SYMBOYLIO
APOFASH TOY SYMBOYLIOY
thw 9hw Noembròoy 1998
gia to diorismö taktikoÿ m~loyw thw symboyleytikþw epitropþw gia thn kat‘rtish ston tom~a thw
arxitektonikþw
(98/C 346/01)
TO SYMBOYLIO THS EYRVPAçKHS ENVSHS,
¾Exontaw ypöch thn apöfash 85/385/EOK toy Symboylòoy, thw 10hw Ioynòoy 1985, gia th dhmioyrÜ
gòa symboyleytikþw epitropþw gia thn kat‘rtish ston tom~a thw arxitektonikþwØ(˛), kai idòvw ta
‘rqra 3 kai 4,
Ektim×ntaw:
öti, me thn apöfasþ toy thw 26hw Febroyaròoy 1996Ø(ˇ), to Symboÿlio diörise thn ka B~atrice
BELLYNCKÜDOISY vw taktikö m~low, gia thn peròodo m~xri 25hw Febroyaròoy 1999Ý
öti h gallikþ kyb~rnhsh yp~deije ton k. Raphaæl HACQUIN vw antikatast‘th thw kaw B~atrice
BELLYNCKÜDOISY .
APOFASIZEI:
¾Arqro möno
O k. Raphaæl HACQUIN dioròzetai taktikö m~low thw symboyleytikþw epitropþw gia thn kat‘rtish
ston tom~a thw arxitektonikþw, se antikat‘stash thw kaw B~atrice BELLYNCKÜDOISY kai gia to
ypöloipo thw qhteòaw thw, dhladþ m~xri 25hw Febroyaròoy 1999.
Bryj~llew, 9 Noembròoy 1998.
Gia to Symboÿlio
O Pröedrow
J. FARNLEITNER
(˛)EE L Ø223 thw 21.8.1985, s. 26.
(ˇ) EE C Ø74 thw 14.3.1996, s. 1.14.11.98 C Ø346/1 Epòshmh Efhmeròda tvn Eyrvpaık×n Koinotþtvn EL
ΑΠΟΦΑΣΗ ΤΟΥ ΣΥΜΒΟΥΛΙΟΥ της 12ης Οκτωβρίου 1998 για το διορισμό μέλους της συμβουλευτικής επιτροπής του Οργανισμού Εφοδιασμού της Ευρατόμ (98/C 320/01)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 54 δεύτερο και τρίτο εδάφιο,

το άρθρο X του καταστατικού του Οργανισμού Εφοδιασμού της Ευρατόμ (1), όπως τροποποιήθηκε τελευταία από την απόφαση 95/1/ΕΚ, Ευρατόμ, ΕΚΑΧ, της 1ης Ιανουαρίου 1995 (2),

την απόφαση του Συμβουλίου, της 27ης Ιουνίου 1997, για το διορισμό των μελών της συμβουλευτικής επιτροπής του Οργανισμού Εφοδιασμού της Ευρατόμ (3),

τη γνώμη της Επιτροπής,

Εκτιμώντας:

ότι μία έδρα μέλους της προαναφερόμενης επιτροπής έχει κενωθεί λόγω της παραίτησης της κας Elaine DRAGE, η οποία γνωστοποιήθηκε στο Συμβούλιο στις 12 Φεβρουαρίου 1998 7

ότι πρέπει, κατά συνέπεια, να πληρωθεί αυτή η έδρα 7

την υποψηφιότητα που υπέβαλε η βρετανική κυβέρνηση στις 12 Φεβρουαρίου 1998,

ΑΠΟΦΑΣΙΖΕΙ:

Άρθρο μόνο

Ο κ. Jan HOLT διορίζεται μέλος της συμβουλευτικής επιτροπής του Οργανισμού Εφοδιασμού της Ευρατόμ για το υπόλοιπο διάστημα της εντολής της εν λόγω επιτροπής, δηλαδή έως τις 28 Μαρτίου 1999.

Λουξεμβούργο, 12 Οκτωβρίου 1998.

Για το Συμβούλιο

Ο Πρόεδρος

R. EDLINGER

(1) ΕΕ 27 της 6.12.1958, σ. 534/58.

(2) ΕΕ L 1 της 1.1.1995, σ. 1.

(3) ΕΕ C 210 της 11.7.1997, σ. 3.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 28ης Σεπτεμβρίου 1998 περί εξουσιοδοτήσεως της Πορτογαλικής Δημοκρατίας να ανανεώσει, μέχρι τις 7 Μαρτίου 1999, τη συμφωνία αμοιβαίων αλιευτικών σχέσεων με τη Δημοκρατία της Νοτίου Αφρικής (98/558/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την πράξη προσχώρησης της Ισπανίας και της Πορτογαλίας, και ιδίως το άρθρο 354 παράγραφος 3,

την πρόταση της Επιτροπής,

Εκτιμώντας:

ότι η συμφωνία αμοιβαίων αλιευτικών σχέσεων μεταξύ της κυβέρνησης της Πορτογαλικής Δημοκρατίας και της κυβέρνησης της Δημοκρατίας της Νοτίου Αφρικής, που υπογράφηκε στις 9 Απριλίου 1979, άρχισε να ισχύει την ίδια ημέρα για αρχική περίοδο δέκα ετών 7 ότι αυτή η συμφωνία, εν συνεχεία, παραμένει σε ισχύ για αόριστο χρονικό διάστημα, αν δεν καταγγελθεί με προειδοποίηση δώδεκα μηνών 7

ότι το άρθρο 354 παράγραφος 2 της πράξης προσχώρησης του 1985 προβλέπει ότι τα δικαιώματα και οι υποχρεώσεις που απορρέουν από συμφωνίες αλιείας που έχει συνάψει η Πορτογαλική Δημοκρατία με τρίτες χώρες δεν επηρεάζονται κατά το χρονικό διάστημα κατά το οποίο οι διατάξεις των συμφωνιών αυτών διατηρούνται προσωρινά σε ισχύ 7

ότι, δυνάμει του άρθρου 354 παράγραφος 3 της αυτής πράξης προσχώρησης, το Συμβούλιο λαμβάνει, πριν από τη λήξη των αλιευτικών συμφωνιών που έχει συνάψει η Πορτογαλική Δημοκρατία με τρίτες χώρες, τις κατάλληλες αποφάσεις για τη διατήρηση των αλιευτικών δραστηριοτήτων που προκύπτουν από τις συμφωνίες αυτές, συμπεριλαμβανομένης της δυνατότητας παράτασής τους για χρονικό διάστημα ενός έτους κατ' ανώτατο όριο 7 ότι η προαναφερθείσα συμφωνία παρετάθη μέχρι τις 7 Μαρτίου 1998 (1) 7

ότι, για να μη διακοπούν οι αλιευτικές δραστηριότητες των σχετικών κοινοτικών σκαφών, θα πρέπει να επιτραπεί στη Πορτογαλική Δημοκρατία να ανανεώσει, έως τις 7 Μαρτίου 1999, την εν λόγω συμφωνία,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η Πορτογαλική Δημοκρατία εξουσιοδοτείται να ανανεώσει, μέχρι τις 7 Μαρτίου 1999, τη συμφωνία αμοιβαίων αλιευτικών σχέσεων με τη Δημοκρατία της Νοτίου Αφρικής, η οποία άρχισε να ισχύει στις 9 Απριλίου 1979.

Άρθρο 2

Η παρούσα απόφαση απευθύνεται στην Πορτογαλική Δημοκρατία.

Βρυξέλλες, 28 Σεπτεμβρίου 1998.

Για το Συμβούλιο

Ο Πρόεδρος

W. MOLTERER

(1) ΕΕ L 164 της 21. 6. 1997, σ. 36.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 27ης Νοεμβρίου 1997 σχετικά με σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Πολωνίας όσον αφορά ένα πρωτόκολλο της ευρωπαϊκής συμφωνίας για την αξιολόγηση της πιστότητας στο πλαίσιο της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Πολωνίας, αφετέρου (98/529/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113, σε συνδυασμό με το άρθρο 228 παράγραφος 2 πρώτη φράση,

την πρόταση της Επιτροπής,

ΑΠΟΦΑΣΙΖΕΙ:

Άρθρο 1

Με την παρούσα απόφαση εγκρίνεται για λογαριασμό της Ευρωπαϊκής Κοινότητας, η συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Πολωνίας όσον αφορά ένα πρωτόκολλο της ευρωπαϊκής συμφωνίας για την αξιολόγηση της πιστότητας στο πλαίσιο της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Πολωνίας αφετέρου.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Με την παρούσα, ο Πρόεδρος του Συμβουλίου εξουσιοδοτείται να ορίζει το πρόσωπο το εξουσιοδοτημένο για την υπογραφή της συμφωνίας δεσμεύοντας την Κοινότητα.

Βρυξέλλες, 27 Νοεμβρίου 1997.

Για το Συμβούλιο

Ο Πρόεδρος

G. WOHLFART
ΑΠΟΦΑΣΗ ΤΟΥ ΣΥΜΒΟΥΛΙΟΥ της 13ης Ιουλίου 1998 για το διορισμό Δανών τακτικών και αναπληρωματικων μελών της Επιτροπής των Περιφερειών (98/465/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 198 Α,

την απόφαση 98/110/ΕΚ του Συμβουλίου, της 26ης Ιανουαρίου 1998, για το διορισμό των τακτικών και αναπληρωματικών μελών της Επιτροπής των Περιφερειών (1),

Εκτιμώντας ότι, έχουν κενωθεί θέσεις τακτικών και αναπληρωματικών μελών της Επιτροπής των Περιφερειών με τις παραιτήσεις του κ. Bent Hansen, του κ. Εvan Jensen, της κας Helene Lund, του κ. Sψren Madsen και του κ. Henning Tellerup, τακτικών μελών, όπως επίσης και του κ. Anker Boye, του κ. Poul Erling Christensen, του κ. Ernst Ellgaard, του κ. Kjeld Rasmussen και της κας Vibeke Storm Rasmussen, αναπληρωματικών μελών, οι οποίες γνωστοποιήθηκαν στο Συμβούλιο στις 22, 23 και 26 Ιουνίου 1998 7

Έχοντας υπόψη την πρόταση της δανικής κυβέρνησης,

ΑΠΟΦΑΣΙΖΕΙ:

Άρθρο μόνο

Διορίζονται:

α) τακτικά μέλη της Επιτροπής των Περιφερειών ο κ. Lars Abel, ο κ. Anker Boye, ο κ. Johannes Flensted-Jensen, ο κ. Ejgil W. Rasmussen και η κα Vibeke Storm Rasmussen

σε αντικατάσταση αντίστοιχα του κ. Sψren Madsen, της κας Helene Lund, του κ. Bent Hansen, του κ. Evan Jensen και του κ. Henning Tellerup 7

β) αναπληρωματικά μέλη της Επιτροπής των Περιφερειών ο κ. Sψren Eriksen, ο κ. Kurt Hockerup, ο κ. Tove Larsen, η κα Helene Lund και ο κ. Christian Overdal Aagaard

σε αντικατάσταση αντίστοιχα του Poul Erling Christensen, του κ. Ernst Ellgaard, του κ. Kjeld Rasmussen, του κ. Anker Boye και της κας Vibeke Storm Rasmussen.

για το υπόλοιπο της θητείας τους, δηλαδή έως τις 25 Ιανουαρίου 2002.

Βρυξέλλες, 13 Ιουλίου 1998.

Για το Συμβούλιο

Ο Πρόεδρος

W. SCHάSSEL

(1) ΕΕ L 28 της 4. 2. 1998, σ. 19.
ΑΠΟΦΑΣΗ ΤΗΣ ΕΠΙΤΡΟΠΗΣ της 22ας Ιουλίου 1998 σχετικά με την έγκριση του σχεδίου επιτήρησης για την ανίχνευση καταλοίπων ή ουσιών σε ζώντα ζώα και τα προϊόντα τους, που υποβλήθηκε από την Πορτογαλία [κοινοποιηθείσα υπό τον αριθμό Ε(1998) 2166/5] (Το κείμενο στην πορτογαλική γλώσσα είναι το μόνο αυθεντικό) (Κείμενο που παρουσιάζει ενδιαφέρον για τον ΕΟΧ) (98/496/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 96/23/ΕΚ του Συμβουλίου, της 29ης Απριλίου 1996, περί λήψεως μέτρων ελέγχου για ορισμένες ουσίες και τα κατάλοιπά τους σε ζώντα ζώα και στα προϊόντα τους και καταργήσεως των οδηγιών 85/358/ΕΟΚ και 86/469/ΕΟΚ και των αποφάσεων 89/187/ΕΟΚ και 91/664/ΕΟΚ (1), και ιδίως το άρθρο 8 παράγραφος 1 πρώτο και δεύτερο εδάφιο,

Εκτιμώντας:

ότι με έγγραφο της 26ης Νοεμβρίου 1997, η Πορτογαλία απέστειλε στην Επιτροπή σχέδιο στο οποίο καθορίζονται τα εθνικά μέτρα που πρόκειται να ληφθούν κατά τη διάρκεια του έτους 1998 για την ανίχνευση ορισμένων ουσιών και των καταλοίπων τους σε ζώντα ζώα και τα προϊόντα τους 7 ότι το σχέδιο αυτό τροποποιήθηκε με έγγραφο της 4ης Μαρτίου και 6ης Μαΐου 1998, σύμφωνα με αίτηση της Επιτροπής ώστε να πληροί τις απαιτήσεις της οδηγίας 96/23/ΕΚ 7

ότι από την εξέταση του εν λόγω σχεδίου διαπιστώθηκε ότι είναι σύμφωνο με τις διατάξεις που προβλέπονται από την οδηγία 96/23/ΕΚ και ιδίως τα άρθρα 5 και 7 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το σχέδιο επιτήρησης για την ανίχνευση των καταλοίπων και των ουσιών που αναφέρονται στο παράρτημα Ι της οδηγίας 96/23/ΕΚ σε ζώντα ζώα και τα προϊόντα τους, που υποβλήθηκε από την Πορτογαλία εγκρίνεται.

Άρθρο 2

Η Πορτογαλία θεσπίζει τις νομοθετικές, κανονιστικές και διοικητικές διατάξεις που απαιτούνται για την εφαρμογή του σχεδίου που αναφέρεται στο άρθρο 1.

Άρθρο 3

Η παρούσα απόφαση απευθύνεται στην Πορτογαλική Δημοκρατία.

Βρυξέλλες, 22 Ιουλίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 125 της 23. 5. 1996, σ. 10.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 7ης Απριλίου 1998 σχετικά με τη σύναψη της συμφωνίας μεταξύ της Ευρωπαϊκής Κοινότητας και της Δημοκρατίας της Γεωργίας για το εμπόριο κλωστοϋφαντουργικών προϊόντων (98/447/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113, σε συνδυασμό με το άρθρο 228 παράγραφος 2 πρώτη πρόταση,

την πρόταση της Επιτροπής,

Εκτιμώντας:

ότι η Επιτροπή διαπραγματεύθηκε, εξ ονόματος της Κοινότητας, συμφωνία για το εμπόριο κλωστοϋφαντουργικών προϊόντων, με τη Δημοκρατία της Γεωργίας 7

ότι η συμφωνία θα πρέπει να εγκριθεί,

ΑΠΟΦΑΣΙΖΕΙ:

Άρθρο 1

Η συμφωνία μεταξύ της Ευρωπαϊκής Κοινότητας και της Δημοκρατίας της Γεωργίας για το εμπόριο κλωστοϋφαντουργικών προϊόντων εγκρίνεται εξ ονόματος της Κοινότητας.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία δεσμεύοντας την Κοινότητα.

Άρθρο 3

Ο Πρόεδρος του Συμβουλίου θα προβεί, εξ ονόματος της Κοινότητας, στην κοινοποίηση που προβλέπει το άρθρο 20 της συμφωνίας.

Άρθρο 4

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Λουξεμβούργο, 7 Απριλίου 1998.

Για το Συμβούλιο

Ο Πρόεδρος

D. BLUNKETT
ΑΠΟΦΑΣΗ ΤΗΣ ΕΠΙΤΡΟΠΗΣ της 20ής Μαΐου 1998 σχετικά με την έγκριση σχεδίου επιτήρησης για την ανίχνευση καταλοίπων ή ουσιών στα ζώντα ζώα και στα προϊόντα τους που υποβλήθηκε από την Ιταλία [κοινοποιηθείσα υπό τον αριθμό Ε(1998) 1378/1] (Το κείμενο στην ιταλική γλώσσα είναι το μόνο αυθεντικό) (Κείμενο που παρουσιάζει ενδιαφέρον για τον ΕΟΧ) (98/390/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 96/23/ΕΚ του Συμβουλίου, της 29ης Απριλίου 1996, περί λήψεως μέτρων ελέγχου για ορισμένες ουσίες και τα κατάλοιπά τους σε ζώντα ζώα και στα προϊόντα τους και καταργήσεως των οδηγιών 85/358/ΕΟΚ και 86/469/ΕΟΚ και των αποφάσεων 89/187/ΕΟΚ και 91/664/ΕΟΚ (1), και ιδίως το άρθρο 8 παράγραφος 1, πρώτο και δεύτερο εδάφιο,

Εκτιμώντας:

ότι με το έγγραφο της 22ας Οκτωβρίου 1997, η Ιταλία διαβίβασε στην Επιτροπή σχέδιο στο οποίο διευκρινίζονται τα εθνικά μέτρα που πρέπει να εφαρμοστούν κατά το έτος 1998 για την ανίχνευση ορισμένων ουσιών και των καταλοίπων τους στα ζώντα ζώα και στα προϊόντα τους 7 ότι το εν λόγω σχέδιο τροποποιήθηκε και συμπληρώθηκε με το έγγραφο της 18ης Νοεμβρίου 1997 και της 9ης Μαρτίου 1998 σύμφωνα με τις υποδείξεις της Επιτροπής, ώστε να καταστεί σύμφωνο με τις απαιτήσεις της οδηγίας 96/23/ΕΚ 7

ότι από την εξέταση του εν λόγω σχεδίου προέκυψε ότι το σχέδιο είναι σύμφωνο με τις διατάξεις που προβλέπονται από την οδηγία 96/23/ΕΚ, και ιδίως τα άρθρα 5 και 7 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται το σχέδιο επιτήρησης για την ανίχνευση καταλοίπων και ουσιών που αναφέρονται στο παράρτημα Ι της οδηγίας 96/23/ΕΚ, στα ζώντα ζώα και στα προϊόντα τους, που υποβλήθηκε από την Ιταλία.

Άρθρο 2

Η Ιταλία λαμβάνει τις αναγκαίες νομοθετικές, κανονιστικές και διοικητικές διατάξεις για την εφαρμογή του σχεδίου που αναφέρεται στο άρθρο 1.

Άρθρο 3

Η παρούσα απόφαση απευθύνεται στην Ιταλική Δημοκρατία.

Βρυξέλλες, 20 Μαΐου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 125 της 23. 5. 1996, σ. 10.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 27ης Απριλίου 1998 σχετικά με τη σύναψη της συμφωνίας για τροποποίηση της τέταρτης σύμβασης ΑΚΕ-ΕΚ του Λομέ που υπογράφηκε στο Μαυρίκιο στις 4 Νοεμβρίου 1995 (98/344/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 238 σε συνδυασμό με το άρθρο 228 παράγραφος 2 δεύτερη φράση και παράγραφος 3 δεύτερο εδάφιο,

τη σύμφωνη γνώμη του Ευρωπαϊκού Κοινοβουλίου (1),

Εκτιμώντας ότι θα πρέπει να εγκριθεί η συμφωνία για τροποποίηση της τέταρτης σύμβασης ΑΚΕ-ΕΚ του Λομέ, που υπογράφηκε στο Μαυρίκιο στις 4 Νοεμβρίου 1995,

ΑΠΟΦΑΣΙΖΕΙ:

Άρθρο 1

Η συμφωνία για τροποποίηση της τέταρτης σύμβασης ΑΚΕ-ΕΚ του Λομέ, τα πρωτόκολλα και οι δηλώσεις που προσαρτώνται σ' αυτή καθώς και οι δηλώσεις που επισυνάπτονται στην τελική πράξη, εγκρίνονται εξ ονόματος της Κοινότητας.

Τα κείμενα της συμφωνίας, των πρωτοκόλλων και των δηλώσεων που προσαρτώνται, καθώς και της τελικής πράξης, επισυνάπτονται στην παρούσα απόφαση.

Άρθρο 2

1. Η θέση που πρέπει να λάβει η Κοινότητα στο συμβούλιο υπουργών ΑΚΕ-ΕΚ καθορίζεται από το Συμβούλιο κατά ειδική πλειοψηφία, βάσει προτάσεως της Επιτροπής. Όταν όμως το ζήτημα αφορά τομέα στον οποίο απαιτείται ομοφωνία για τη θέσπιση εσωτερικών κανόνων, το Συμβούλιο αποφασίζει ομόφωνα.

2. Η θέση που πρέπει να λάβει η Κοινότητα στο πλαίσιο της επιτροπής των πρέσβεων ΑΚΕ-ΕΚ, όταν αυτή καλείται να λάβει αποφάσεις κατ' εξουσιοδότηση του συμβουλίου υπουργών ΑΚΕ-ΕΚ, καθορίζεται σύμφωνα με τους κανόνες της παραγράφου 1.

3. Ο Πρόεδρος του Συμβουλίου προεδρεύει του συμβουλίου υπουργών ΑΚΕ-ΕΚ, σύμφωνα με το άρθρο 340 της τέταρτης σύμβασης ΑΚΕ-ΕΚ, και παρουσιάζει τη θέση της Κοινότητας από κοινού με τον αντιπρόσωπο της Επιτροπής.

Άρθρο 3

Οι αποφάσεις του συμβουλίου υπουργών ΑΚΕ-ΕΚ δημοσιεύονται στην Επίσημη Εφημερίδα των Ευρωπαϊκών Κοινοτήτων.

Άρθρο 4

Κατ' εφαρμογή του άρθρου 366 της τέταρτης σύμβασης ΑΚΕ-ΕΚ, ο Πρόεδρος του Συμβουλίου προβαίνει στην κατάθεση της πράξης κοινοποίησης που προβλέπει το άρθρο 360 της εν λόγω σύμβασης, καθ' όσον αφορά την Κοινότητα.

Λουξεμβούργο, 27 Απριλίου 1998.

Για το Συμβούλιο

Ο Πρόεδρος

R. COOK

(1) ΕΕ C 20 της 20.1.1997, σ. 134.